Kuasa Cintamu

"Kuasa Cintamu" ialah lagu yang dirakamkan dan dipersembahkan oleh penyanyi wanita Malaysia, Siti Nurhaliza, dikeluarkan pada 1 Disember 2020 sebagai single kelapannya dari album studio ke-18 beliau, ManifestaSITI2020 dan sebagai lagu tema siri drama Hari Kita Jatuh Cinta. Lagu ini ialah hasil nukilan penyanyi dan komposer Indonesia, Melly Goeslaw. Sebuah muzik video telah diterbitkan bagi mempromosikan single ini, diarahkan oleh Adriana Tunku.

Penerbitan
"Kuasa Cintamu" ialah lagu hasil nukilan bersama Melly Goeslaw dan Siti, dengan Aubrey Suwito mengendalikan proses penerbitan. Lagu ini memiliki sentuhan peribadi untuk anak perempuannya, Siti Aafiyah Khalid. Dalam temuramah bersama Harian Metro, beliau berkata:

Muzik video
Muzik video untuk "Kuasa Cintamu" diarahkan oleh Adriana Tunku dan dilancarkan serentak dengan singlenya pada 1 Disember 2020. Ia turut menampilkan anak sulung Siti, Siti Aafiyah Khalid.

Untuk muzik video ini, Adriana dan pasukan penerbitannya mengambil tema yang lebih luas dalam menggambarkan kuasa cinta dalam kehidupan seseorang itu dengan menampilkan kisah hidup Siti sendiri sebagai tema utama dalam video muzik ini, menyoroti kembali perjalanan hidup Siti dari kecil hingga dewasa dan setiap bentuk cinta yang pernah dirasainya dari dahulu hingga kini.

Ulasan kritis
Dalam ulasan retrospektif beliau mengenai ManifestaSITI2020 di Malaysiakini, Hania Rafei berpendapat "Kuasa Cintamu" sebagai "karya yang menjulang Siti di peringkat lebih tinggi - walaupun nampak sangat seperti 'Melly Goeslaw' tidak kira dari aspek penulisan, susunan muzik dan melodi". Beliau berkata: "Walaupun konsep “cinta” pada kebanyakan lagu ini sudah terlalu biasa, namun [...] begitu dinamik".

Format dan senarai runut
Muat turun dan penstriman digital
 "Kuasa Cintamu" – 4:07

Rujukan

Lagu 2020
Single 2020
Lagu Siti Nurhaliza